Document ID: 32012D0449
Publication Date: 2012-07-27

Title and Content:
IZVEDBENI SKLEP KOMISIJE
z dne 27. julija 2012
o spremembi Odločbe 2003/467/ES glede priznanja Latvije kot države članice, uradno proste enzootske goveje levkoze
(notificirano pod dokumentarno številko C(2012) 5185)
(Besedilo velja za EGP)
(2012/449/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti Priloge D(I)(E) k Direktivi,
ob upoštevanju naslednjega:
(1)
Direktiva 64/432/EGS se uporablja za trgovino z govedom in prašiči znotraj Unije. Določa pogoje, pod katerimi se lahko država članica ali regija države članice prizna kot uradno prosta enzootske goveje levkoze glede čred goveda.
(2)
Priloga III k Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2), navaja države članice in njihove regije, ki so priznane kot uradno proste enzootske goveje levkoze.
(3)
Latvija je Komisiji predložila dokumentacijo o skladnosti s pogoji iz Direktive 64/432/EGS za podelitev celotnemu območju navedene države statusa države, uradno proste enzootske goveje levkoze.
(4)
Po pregledu dokumentacije, ki jo je predložila Latvija, bi bilo treba navedeno državo članico priznati kot uradno prosto enzootske goveje levkoze.
(5)
Odločbo 2003/467/ES bi bilo zato treba ustrezno spremeniti.
(6)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga III k Odločbi 2003/467/ES se spremeni v skladu s Prilogo k temu sklepu.
Člen 2
Ta sklep je naslovljen na države članice.
V Bruslju, 27. julija 2012

Classification:
Level 1 Topics: 100161
100156
Level 2 Topics: 100277
100250
100245
100249
Level 3 Topics: 2442
5962
911
5877
All Topics: 1445
1612
5034
5706